Komisjoni määrus (EÜ) nr 1638/94,

5. juuli 1994,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 882/94, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja neid eeskirju kohaldatakse ka teiste täielikult või osaliselt koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni pidaja võib vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõikele 6 kolme kuu jooksul jätkuvalt tugineda liikmesriikide tolli antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli antud siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub kahekümne esimesel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. juuli 1994

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 103, 22.4.1994, lk 5.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Eraldi korpuses adapter, mille põhielemendid on järgmised: sisend-väljundmoodulid, liidesemoodul, mälumoodul, juhtmoodul (aktiivsete ja passiivsete komponentide ja monoliit-integraallülitustega) ja toitemoodul.Adapter on ette nähtud automaatsete andmetöötlusmasinate vaheliseks digitaalseks andmeedastuseks digitaalvõrgus, mis töötab võimsusega 10 megabitti sekundis. | 85178290 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 84 märkusega 5 ning CN-koodide 8517, 851782 ja 85178290 sõnastusega. |

2.Eraldi korpuses sideadapter, mis koosneb kahest kaabli abil ühendatud adapterist ja mida kontrollib mikroprotsessor.Kummagi adapteri põhielemendid on järgmised: sisend-väljundmoodulid, liidesemoodul, mälumoodul, juhtmoodul (aktiivsete ja passiivsete komponentide ja monoliit-integraallülitustega) ja toitemoodul. Seade ühendab digitaalselt kaht erinevate omadustega võrku ja on ette nähtud andmeedastuseks. | 85178290 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 84 märkusega 5 ning CN-koodide 8517, 851782 ja 85178290 sõnastusega. |

3.Eraldi korpuses transiiver, mille põhielemendid on sisend-väljundmoodulid, juhtmoodul (aktiivsete ja passiivsete komponentide ja monoliit-integraallülitusega) ja sisseehitatud toiteallikas.Seadme abil saab kuni nelja adapterit digitaalseks andmeedastuseks ühendada võrku, mille võimsus on kuni 50 megabitti sekundis. | 85178290 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 84 märkusega 5 ning CN-koodide 8517, 851782 ja 85178290 sõnastusega. |

4.Pin-välja transistorvastuvõtjana tuntud elektronlülitus, mis koosneb järgmistest komponentidest: PIN-fotodiood, mikrolainel töötavad võimendavad kiipväljatransistorid, bipolaartransistoritega pooljuhtkiibid, kooriktrükktakistid ja kiipkondensaatorid.PIN-fotodiood on kinnitatud alusele, mis koos teiste komponentidega on omakorda paigaldatud teisele alusele. Kogu seade paikneb metallkorpuses ja on ühendatud kiudoptilise kaabliga (keerutusühendus). | 85179092 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 85 märkusega 5Bb ning CN-koodide 8517, 851790 ja 85179092 sõnastusega. |

5.Mobiiltelefoni osad:a)kesksagedusele 45,5 MHz (± 50 kHz) ja ribalaiusele 340 kHz 3 dB korral (950 kHz 20 dB korral) ette nähtud pindakustiline filter korpuses, mille välismõõtmed on kuni 5 × 13 × 21 mm ja millel on kuni 6 ühendust.Filter on ribapääsfilter.Filter tõkestab naaberkanalitelt tulevaid soovimatuid signaale ja müra; | 85299098 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 8529, 852990 ja 85299098 sõnastusega. |

b)pingejuhitav ostsillaator võnkesagedusega vähemalt 915 MHz 4,5 V korral ja kuni 890 MHz 1 V korral; ostsillaator on korpuses, mille välismõõtmed on kuni 5 × 10 × 15 mm ja millel on kuni 4 ühendust.Ostsillaator saadab kohtsignaale, mida koos sissetulevate kõrgsagedussignaalidega saab töödelda ja demoduleerida kõnesignaalideks. | 85299098 |

6.Endotrahheaaltorud peamiselt kasutamiseks koos narkoosiaparaatidega. | 90189060 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 90 märkusega 2b ning CN-koodide 9018, 901890 ja 90189060 sõnastusega. |

7.Elektrooniliste komponentide tester korpuses, milles on kalkulaator, kontaktpaneeliga kontrollpea, printer, klaviatuur ja kuvar.Testitavaid komponente sisaldavad trükkplaadid asetatakse kontaktplaadile, kus neid kontrollitakse. Plaadi kontaktid saadavad igale trükkplaadis olevale komponendile elektriimpulsi. Vigade avastamiseks määrab tester kindlaks, kas antud komponendi kohta saadud tulemused jäävad enne testimise algust testri mällu salvestatud kontrollväärtusest (tavaliselt pinge või sagedus) üles- või allapoole. | 90308190 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 90 märkusega 3 ning CN-koodide 9030, 903081 ja 90308190 sõnastusega. Vt ka koondnomenklatuuri selgitavaid märkusi alamrubriigi 90308190 juurde. |

8.Trükkplaadi tester korpuses, milles on kalkulaator, klemmide või kontaktpaneeliga kontrollpea, printer, klaviatuur ja kuvar.Tester kontrollib trükkplaadi üldist funktsioonivõimet. Trükkplaat on ühendatud klemmidega või asetatud kontaktpaneelile. Tester saadab läbi plaadi elektriimpulsse ja määrab kindlaks, kas plaadi tulemused jäävad enne testimise algust testri mällu salvestatud kontrollväärtusest üles- või allapoole. | 90308190 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 90 märkusega 3 ning CN-koodide 9030, 903081 ja 90308190 sõnastusega. Vt ka koondnomenklatuuri selgitavaid märkusi alamrubriigile 90308190. |

--------------------------------------------------